2380/1948 Ú. l. I
Vyhláška č. 9 Ústrednej rozdel'ovne uhlia v Prahe, ktorou sa zisťuje potreba paliva pre domáce kúrenie v roku 1949.

2380.
VYHLÁŠKA č. 9
Ústrednej rozdeľovne uhlia v Prahe
zo dňa 29. septembra 1948,
ktorou sa zisťuje potreba paliva pre domáce kúrenie v roku 1949.
Ústredná rozdeľovňa uhlia (v ďalšom texte „Rozdeľovňa“) so schválením predsedy vlády podľa § 5 dekrétu prezidenta republiky zo dňa 27. októbra 1945, 115 Sb., o hospodárení uhlím a palivovým drevom, nariaďuje:

§ 1.
(1) Za účelom zistenia potreby uhlia, koksu a palivového dreva, v ďalšom texte paliva pre domáce kúrenie (domácnosti, domy s ústr. kúrením, živnostenské provodzovne, rôzne ustanovizne, poľnohospodárstva) prevedie sa u všetkých spotrebiteľov paliva súpis potreby.
(2) Spotrebitelia sú zadelení do troch spotrebiteľských skupín:
Skupina A: Potreba paliva pre domácnosti (kúrenie v kachliach alebo peciach, na varenie a pranie).
Skupina B: Potreba paliva pre ústredné a etážové kúrenie a pre zariadenie na zásobovanie teplou vodou.
Skupina C: Potreba paliva ostatných spotrebiteľov domáceho kúrenia (úradov, škôl, obchodných miestností, drobných živností, poľnohosp. atď. pokiaľ nemajú ústredné kúrenie).
§ 2.
Okresné národné výbory (v ďalšom texte ONV) vydajú za účelom zistenia potreby paliva v roku 1949 pre domáce kúrenie prostredníctvom miestnych národných výborov (v ďalšom texte MNV) pre všetkých spotrebiteľov skupiny A palivové listy a dodávkové výkazy pri najbližšom výdaji potravinových lístkov, t. j. v mesiaci auguste na september. Súčasne pošle ONV potrebný počet palivových listov a dodávkových výkazov skupiny B a C príslušným MNV, kde si vyzdvihnú spotrebitelia týchto skupín palivové listy a dodávkové výkazy v druhej polovici mesiaca augusta.
§ 3.
(1) Spotrebitelia skupiny A, B a C vyplnia svoje palivové listy ako aj dodávkové výkazy vo všetkých silne orámovaných rubrikách. Pre spotrebiteľov A určia MNV výšku prídelu a zapíšu stanovené množstvá do príslušnej rubriky palivového listu a dodávkového výkazu.
(2) Spotreba v skupine A vypočíta sa takto:
Sadzba:ročný prídel v hodnote kam. uhlia v q ročný prídel mäkkého paliv. dreva na  podkúr.A 1Byt o jednej alebo viac miestností pre kúrenie, varenie a pranie11 q1 qA 2Ďalšie miestnosti slúžiace ako lekárska ordinacie, kancelárie a pod. pre každú ďalšiu miestnosť, ktorá sa vykuruje5 q0.5 qA 3Podnájomníci na miestnosť s kachlami (tento prídel prislúcha aj slobodnej čeladi v poľnohospodárstve pokiaľ je ubytovaná v miestnostiach s kachlami)3 q0.3 qA 4Len k vareniu a praniu (na pr. v domoch s ústred. kúrením pokial’ nie su elektr. alebo plynové sporáky) pre domácnosť7 q0.5 qA 5Len k praniu (v práčovniach, kde nie su elektr. elebo plynové sporáky)2 q0.1 qDomácnosti s deťmi do 1 roku obdržia mimoriadny prídavok2 qTen istý prídel prislúcha domácnostiam s nemocnými osobami.ročný prídeltvrdého paliv. drevamäkkého  drevaA 6Domácnosti, ktoré za žiadnych okolností nemôžu použiť uhlie, ale môžu kúriť iba drevom (obce v lese bez žel. stanic, domácnosti, kde nie su upravené rošty v peciach atď.)a) na jednu obytnú miestnosť25 q0.5 qb) na jednu obytnú miestnosť s kuchyňou40 q1 qc) na viac okurovaných miestností včítane kuchyne60 q1 q
(3) Spotrebitelia skupiny B a C odovzdajú vyplnené palivové listy a dodávkové výkazy MNV, ktorý ich pošle naraz za celú obec ONV cieľom stanovenia ročného prídelu. ONV vypočíta prislúchajúce množstvá paliva podľa Smerníc vydaných k tejto vyhláške Povereníctvom priemyslu a obchodu a zapíše ich do palivového listu a dodávkového výkazu, ktoré po vyplnení vráti naraz MNV, ktorý ich nechá doručiť spotrebiteľom.
§ 4.
Spotrebitelia, ktorým boly určené MNV poťažne ONV ročné odberné množstvá, musia sa prihlásiť na súpis do listiny zákazníkov A, B alebo C u miestnych obchodníkov — dodávateľov (zamestnanci priemyselných podnikov, pokiaľ dostávajú palivo od svojich zamestnávateľov — priemyselných podnikov, musia sa prihlásiť u správy podniku, zamestnanci ČSD, oprávnení k odberu t. zv. režijného paliva a banskí zamestnanci, oprávnení k odberu deputátneho paliva, u tých miest, ktoré prevádzaly pre nich doteraz dodávky) a to najneskôr do 1. októbra 1948.
§ 5.
Pri zápise do listiny zákazníkov treba zachovať tento postup:
(1) Palivové listy a dodávkové výkazy musia byť riadne a súhlasne vyplnené. Údaje spotrebiteľa o počte vykurovaných miestností a počte k domácnosti patriacich osôb, ako aj údaje, pre ktoré účely je palivo potrebné, musí potvrdiť majiteľ domu, alebo osoba ním poverená správou domu. Údaje takých spotrebiteľov, ktorí sa musia k odberu paliva dať zapísať do listiny zákazníkov B a C musia byť potvrdené okrem toho MNV.
(2) Okurovanými miestnosťami sa rozumejú kuchyne a izby, vykurované kachlami a pecmi nie však predizby, chodby, kúpelne, komory a pod. miestnosti.
§ 6.
(1) Obchodníci-dodávatelia zapíšu spotrebiteľov do listiny zákazníkov A, B, C, podľa poradia ako sa prihlásia a poradové čísla zapíšu do príslušnej rubriky palivového listu a dodávkového výkazu. Dodávkové výkazy ostanú u obchodníkov-dodávateľov, ktorým majú slúžiť k vedeniu evidencie, zatiaľ čo palivové listy vrátia spotrebiteľom.
(2) Na základe listín zákazníkov sostavia obchodníci-dodávatelia sberné listiny podľa stavu k 1. októbru 1948 a predložia ich najneskoršie do 5. októbra 1948 svojim ONV.
(3) ONV sostavia na základe sberných listín obchodníkov úhrnné sberné listiny pre svoje okresy a predložia ich Povereníctvu priemyslu a obchodu najneskoršie do 15. októbra 1948.
§ 7.
ONV obdržia od Povereníctva priemyslu a obchodu presný soznam priemyselných podnikov, nachádzajúcich sa v obvode ich okresu, ktoré dostávajú prídely priemyselného paliva priamo od Povereníctva priemyslu a obchodu. Títo spotrebitelia nemajú byť zahrnutí do sberných listov okresov. Všetci ostatní spotrebitelia bez výnimky (tedy aj potreba domáceho kúrenia na vykurovanie priemyselných podnikov a potreba na dodávky pre zamestnancov priemyselných podnikov) musia byť zahrnutí v sberných listinách okresov.
§ 8.
(1) Spotreba palív v domácom kúrení má sa kryť zásadne uhlím, lebo je nedostatok dreva. Spotrebitelia, ktorí kryli dosiaľ svoju potrebu palivovým drevom (okrem lesných zamestnancov) majú sa prihlásiť tiež na odber uhlia alebo koksu. Spotrebitelia, ktorým sa povolí odber palivového dreva, sú však tiež povinní prihlásiť sa u niektorého dodávateľa dreva (obchodníka, majiteľa lesa, priemyselného podniku) a odovzdať mu k potvrdeniu a k zapísaniu do listiny zákazníkov palivový list a prenechať mu dodávkový výkaz.
§ 9.
Prihlasovacia povinnosť tyká sa aj spotrebiteľov v obciach s počtom obyvateľov niže 2000.
§ 10.
V § 3, bod 2 (sadzba. A 1—A 5) uvedené množstvá rozumejú sa v hodnote kamenného uhlia. Pre veľký nedostatok kamenného uhlia, bude sa dodávať v budúcnosti hlavne hnedé uhlie, pričom sa má použiť tohoto prepočítavacieho kľúča: 1 tona kamenného uhlia, kamenouhoľných briket, koksu rovná sa 1.5 ton hnedého uhlia, hnedouhoľných briket alebo mosteckého koksu; 1 tona kamenného uhlia, kamenouhoľných briket, koksu rovná sa 3 tonám nováckeho alebo juhomoravského lignitu; pomer je teda 1 : 1.5 : 3.
§ 11.
Palivové listy a dodávkové výkazy sú tlačivá prísne zučtovateľne a ONV musia preto o ich výdaji viesť zvláštny záznam.
§ 12.
Rozdeľovňa vykonáva pôsobnosť podľa tejto vyhlášky na Slovensku prostredníctvom Povereníctva priemyslu a obchodu.
§ 13.
Priestupky proti tejto vyhláške a proti opatreniam na základe nej vydaným podliehajú trestným ustanoveniam podľa § 12 dekretu prezidenta republiky zo dňa 27. októbra 1945, č. 115 Sb., o hospodárení uhlím a palivovým drevom.
§ 14.
Táto vyhláška nadobúda účinnosť na Slovensku dňom uverejnenia.

Ústredná rozdeľovňa uhlia:
Prednosta:
Dr. Maloch v. r.